TFRS9 พ่นพิษ LHFG ฉุดผลงานไตรมาส 1 พลิกขาดทุน 709 ลบ. เทียบกับปีก่อนมีกำไร 807 ลบ.
"TFRS9" พ่นพิษ LHFG ฉุดผลงานไตรมาส 1 พลิกขาดทุน 709 ลบ. เทียบกับปีก่อนมีกำไร 807 ลบ.
21 เม.ย. 2563

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHFG รายงานผลการดำเนินงานงวดไตรมาส 1/63 มีกำไรสุทธิ ดังนี้

ทั้งนี้ ผลการดำเนินงานของบริษัทและบริษัทย่อย (กลุ่มบริษัท) ไตรมาสที่ 1 ของปี 2563 ขาดทุนสุทธิจำนวน 708.5 ล้านบาท ลดลงร้อยละ 187.8 เมื่อเทียบกับไตรมาสที่ 1ของปี 2562 ที่มีกำไรสุทธิ จำนวน 806.7 ล้านบาท โดยการลดลงของกำไรสุทธิส่วนใหญ่มาจากการ Mark to Market ของเงินลงทุน ซึ่งเป็นไปตามมาตรฐานการรายงานทางการเงินฉบับใหม่ (TFRS9)
ทั้งนี้ การลดลงจากการ Mark to Market เป็นผลจากเงินลงทุนของบริษัทและบริษัทย่อยที่ส่วนใหญ่เป็นการลงทุนใน Infrastructure Fund (IFF) ร้อยละ 86.57 Property Fund (PF) ร้อยละ 3.99 และ REITs ร้อยละ 9.45
โดยการลงทุนมีวัตถุประสงค์เพื่อคาดหวังเงินปันผลรับที่ค่อนข้างแน่นอนและอยู่ในระดับสูง ซึ่งบริษัทและบริษัทย่อยได้คัดเลือก IFF PF และ REITs ที่มีปัจจัยพื้นฐานที่แข็งแกร่ง โดยมีอัตราเงินปันผลรับเฉลี่ยต่อปีอยู่ที่ประมาณร้อยละ 7 สูงกว่าอัตราเงินปันผลรับเฉลี่ยต่อปีของทั้งกลุ่มอุตสาหกรรม IFF PF และ REITs ซึ่งอยู่ที่ประมาณร้อยละ 4.70